കൈനകരിയില് ഹൗസ്ബോട്ട് വെള്ളംകയറി മുങ്ങി സഞ്ചാരികളെ രക്ഷപെടുത്തി കുട്ടനാട്: സഞ്ചാരികളുമായിപ്പോയ ഹൗസ്ബോട്ട് വെള്ളംകയറി മുങ്ങി. പെട്ടെന്ന് തന്നെ 12 സഞ്ചാരികളെയും സുരക്ഷിതരായി കരയിലെത്തിച്ചതിനാല് വന് ദുരന്തം ഒഴിവായി. ഇന്നലെ വൈകിട്ട് നാലരയോടെ കൈനകരി മീനപ്പള്ളി തോട്ടിലാണ് സംഭവം. റോഡ് നിര്മാണത്തിനുള്ള ജങ്കാര് കയറ്റിയിടുന്ന കുറ്റിയില് തട്ടി ഹൗസ് ബോട്ടിന്റെ പിന്ഭാഗത്തെ പലക ഇളകിയതിനെത്തുടര്ന്നാണ് വെള്ളം കയറിയത്. തുടര്ന്ന് കരയിലേക്ക് അടുപ്പിക്കാന് ശ്രമിക്കുന്നതിനിടെ, അതുവഴിവന്ന ശിക്കാരി വള്ളങ്ങളില് യാത്രക്കാരെ രക്ഷപ്പെടുത്തി കരയ്ക്കെത്തിക്കുകയായിരുന്നു. പിന്നാലെ വഞ്ചിവീട് കരയ്ക്കടുപ്പിച്ചെങ്കിലും വെള്ളം കയറി മുങ്ങിത്താണു. ആലപ്പുഴ ചുങ്കത്തെ ഒരു ഏജന്സി വാടകയ്ക്കെടുത്ത് ഓടിക്കുന്ന വഞ്ചിവീടാണു തകര്ന്നതെന്ന് പൊലീസ് പറഞ്ഞു.